Dit was ons tweede besoek aan DeMist - Old Bearie, gedurende verskillende tye van die jaar. Dit is baie knus, kreatiewe gastehuis. Ons wil net graag voorstel dat die eienaars dakwaaiers of losstaande waaiers vir elke vertrek voorsien. Dit was baie warm tydens ons onlangse verblyf. Een waaier was onvoldoende. Die eienaar het slegs die verblyf oopgesluit en op 'n stadium net geskakel om te sê sy sien ons het ingetrek. 'n Fisiese besoek en ontmoeting sou beslis meer waardeer word.
Baie dankie vir die verblyf wat so netjies en skoon is. Dit was voorwaar aangenaam en ons kom beslis weer terug.
Ons het heerlik gebly en baie lekker vuurtjie gemaak elke aand in die Lapa. Johansie, julle plekkie is tops en dit was lekker om deur 'n venster te kyk wat nie toegemaak is met allerhande diefwerings nie.
Alles was perfek ... van die ontvangs deur Jansie, die silwerskoon huisie en beddens, die pragtige lapa en die fantastiese uitsig oor die vallei, die lemoenboorde en berge was alles deel van 'n perfekte kuier! Baie dankie.